โล่ง! ผลตรวจ SWAB ขรก. ทำเนียบ 6 ราย เป็นลบ ไร้เสี่ยง “โควิด”
โล่ง! ผลตรวจ SWAB ขรก. ทำเนียบ 6 ราย เป็นลบ ไร้เสี่ยง "โควิด"
โล่ง! ผลตรวจ SWAB ขรก. ทำเนียบ 6 ราย เป็นลบ ไร้เสี่ยง "โควิด"
25 ธ.ค. 2563

ผู้สื่อข่าวรายงานว่า จากกรณีที่วันนี้ (25 ธ.ค.63)​โรงพยาบาลจุฬาลงกรณ์ ได้ส่งทีมเจ้าหน้าที่มาตรวจโควิด-19 ชุดทดสอบแบบรวดเร็วหรือ Rapid Test โดยสุ่มตรวจกลุ่มข้าราชการและเจ้าหน้าที่ของสำนักเลขาธิการนายกรัฐมนตรี (สลน.)​ จำนวน 350 ราย และปรากฏว่ามี 6 ราย ผลเป็นบวก จึงได้ส่งทั้ง 6 รายทำการตรวจหาเชื้อจากโพรงจมูกและคอ (SWAB) อีกครั้งนั้น
ล่าสุด เมื่อเวลา 20.00 น.ที่ผ่านมา น.ส.นัทรียา ทวีวงศ์ ผู้อำนวยการสำนักโฆษกสำนักนายก รัฐมนตรี แจ้งว่า จากการตรวจข้าราชการ สลน.ทำเนียบรัฐบาล ด้วยวิธี Rapid Test และพบผู้ที่มีผลเป็น Positive 6 คน จึงได้ดำเนินการตรวจแบบ SWAB (การตรวจหาเชื้อจากโพรงจมูกและคอ)​ เพื่อเพิ่มความแม่นยำนั้น ผลตรวจได้ออกมาแล้วเป็นที่เรียบร้อย โดยทั้งหมดเป็น Negative จึงขอให้สบายใจได้ว่าไม่มีใครมีความเสี่ยงติดเชื้อโควิด